Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, Espainiako Gobernuko Ogasun Ministerioari Nafarroako Foruzaingoaren lanaldien, ordutegien eta ordainsarien erregelamenduzko garapena egin ahal izateko gaikuntza bereziaren eskaera ofiziala aurkeztu izanari buruzkoa (10-22/POR-00158).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Nafarroako Gobernuak zergatik ez dio aurkeztu Espainiako Gobernuko Ogasun Ministerioari eskari ofizial bat, Nafarroako Foruzaingoaren lanaldien, ordutegien eta ordainsarien erregelamenduzko garapena egin ahal izateko gaikuntza berezirako, Nafarroako Poliziei buruzko 23/2018 Foru Legean ezartzen den moduan

Iruñean, 2022ko martxoaren 31n

Foru parlamentaria: José Suárez Benito